
     JEGYZŐKÖNYV 

Készült Répáshuta Község Önkormányzata Képviselő-testületének 2013. március 29. napján 18.00 órakor kezdődő üléséről.

Helye: Répáshuta Önkormányzati Hivatal tanácskozó terme

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„

Petőfi Valéria

„


Dr. Hegyközi Béla jegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása
     Előadó: Mátrai Károly polgármester

A napirendi pontot a képviselő-testület változtatás nélkül 5 igen szavazattal elfogadja. 

- A polgármester ismerteti a Borsodvíz Zrt. levelét a 2013. évi lakossági víz- és csatornaszolgáltatási támogatással kapcsolatban. (a levelet a jegyzőkönyv melléklete tartalmazza)
A támogatási igény bejelentéséről a képviselő-testületnek határozattal kell döntenie.

Ezt követően 5 képviselő szavazott és 5 igen szavazattal a következő határozatot hozta:

Répáshuta Község Képviselő-testületének

9/2013.(III.29.) önkormányzati határozata
Tárgy: Víziközmű díjához támogatási igény bejelentése.

Répáshuta Község Önkormányzatának Képviselő-testülete a szolgáltató által kidolgozott a támogatási kérelemben közölt fajlagos költségráfordítási adatokat elfogadja, és tudomásul veszi a támogatási igény bejelentését.

A képviselő-testület felkéri a polgármestert a támogatási igény bejelentésével kapcsolatos intézkedések megtételére.

Határidő: azonnal

Felelős: polgármester

- Ezt követően a polgármester előadja, hogy elkészült a Répáshutai Szlovák Nemzetiségi Óvoda Szervezeti és Működési Szabályzata,  melyet mint fenntartónak a képviselő-testületnek is jóvá kell hagynia. 
Határozati javaslat a Répáshutai Szlovák Nemzetiségi Óvoda Szervezeti és Működési Szabályzatának jóváhagyására az alábbi tartalommal:

Répáshutai Szlovák Nemzetiségi Óvoda

SZERVEZETI

Törvényi háttere

· A nemzeti köznevelésről szóló 2011. évi CXC. törvény 

· Az államháztartásról szóló 2011. évi CXCV. törvény 

· Az államháztartásról szóló törvény végrehajtásáról rendelkező 368/2011. (XII. 31.) Korm. rendelet 

· A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 

· 2012. évi I. a Munka törvénykönyve
· A 363/2012 (XII. 17.) Korm. Rendelete az Óvodai Nevelés Országos Alapprogramjáról
· 1992. évi XXXIII. sz. közalkalmazottak jogállásáról szóló törvény 

Az SZMSZ célja:

· A köznevelésről szóló 2011. évi CXC. törvény, valamint a végrehajtási rendeletében foglaltak érvényre juttatása, 

· az intézmény jogszerű működésének biztosítása, a zavartalan működés garantálása, 

· a gyermeki jogok érvényesülése, 

· a szülők, a gyermekek és pedagógusok közötti kapcsolat erősítése, 

· az intézményi működés demokratikus rendjének garantálása.

AZ ÓVODA ALAPADATAI

Az intézmény neve: 


Répáshutai Szlovák Nemzetiségi Óvoda

Az intézmény székhelye, címe: 
3559 Répáshuta, Kossuth u. 20.

Az intézmény telefonszáma: 
06/ 46 390- 113

Az intézmény típusa: 

óvodai nevelés

Törzskönyvi azonosító szám: 


Az intézmény vezetője: az óvodavezető, akit a fenntartó önkormányzat képviselőtestülete nevezte ki.

Az intézmény jogállása: önálló jogi személy, vezetője az óvodavezető, akit a felügyeletet gyakorló képviselőtestület nevez ki 5 évre. Az óvodavezetői megbízás magasabb vezető beosztásnak minősül, ezért azt nyilvános pályázat útján kell betölteni.

Az intézmény dolgozóinak jogállása: 

Az intézmény minden dolgozójával szemben a munkáltatói jogokat az óvoda vezetője gyakorolja. Az óvodavezető munkáltatója az Répáshuta Önkormányzat polgármestere.

Az intézmény gazdálkodásának formája: 

Az intézmény részben önálló gazdálkodó költségvetési szerv, a gazdálkodással összefüggő tevékenységét az önkormányzati közös hivatal pénzügyi csoportja végzi.

Az intézmény fenntartója: Répáshuta Község Önkormányzata
Az intézmény alapító okiratát elfogadó önkormányzati határozat száma:

12/2010.(5. 5.)

Az intézmény alaptevékenységei:

	A szakfeladat megnevezése
	Száma

	Óvodai intézményi közétkeztetés
	5629121

	Óvodai nevelés
	8510111

	Sajátos nevelési igényű gyermekek nevelése 

Nemzetiségi óvodai nevelés, ellátás.

Szlovák nemzetiségi és kisebbségi feladatok ellátása
	8510121

85 10131


Az intézmény OM azonosító száma: 

A költségvetés tervezésével és végrehajtásával kapcsolatos előírások és feltételek:

A költségvetés tervezésével és végrehajtásával kapcsolatos sajátos előírásokat, feltételeket [217/1998. (XII. 30.) Korm. rendelet az államháztartás működési rendjéről 13/A. § (1)-(3) bekezdés], határozza meg.

Az óvoda bélyegzőinek felirata és lenyomata:

Hosszú (fej) bélyegző:

Körbélyegző:

Az intézményi a bélyegzők használatára jogosultak:

· Óvodavezető:Fürediné Fridel Éva

· Élelmezésvezető: Fürediné Fridel Éva

· Óvónő: Lovászné Orliczki Ildikó

AZ INTÉZMÉNY ALAPVETŐ CÉLJAI

Az óvoda nevelési rendszerünk célja: 

· a 3-6-7 éves gyermekek sokoldalú, harmonikus fejlődésének elősegítése.

 A nevelés az óvodában családias, derűs légkörben folyik, biztosítva a gyerekek fejlődéséhez szükséges sokféle, változatos tevékenységet. 

Az óvoda egyrészt folytatja a család nevelő munkáját, másrészt új módon kiegészíti azt. 

A gyerek óvodába lépése pillanatától kezdve az óvoda a családdal együtt felelős azért, hogy a gyermekek személyiségének alakulása megfeleljen társadalmunk követelményeinek és az együtt elért eredmények megalapozzák az iskolai nevelést. 

A sokoldalú nevelőmunkának át kell fognia a gyermeki személyiség egészét, és az érzelmi biztonság keretei között biztosítani kell mind a testi (szomatikus), mind az értelmi (mentális) , mind a közösségi (szociális) fejlődést.

Feladatunk:

· a gyermekek személyiségének harmonikus fejlesztése, érzelmi kötődés kialakítása zenével, tánccal, énekkel, mesével, szlovák nemzetiségi nyelv elsajátításával és a nemzetiségi hagyományok ápolásával.

A testi fejlődés, egészséges életmódra nevelés biztosítása

· egészségesek, edzettek, alkalmazkodó képesek legyenek,

· mozgásuk váljon összerendezetté, koordinálttá,

· sajátítsák el a megfelelő egészségügyi szokásokat,

· ismerjék fel a legalapvetőbb testi szükségleteiket, és maguk is járuljanak hozzá kielégítésükhöz,

· szívesen tartózkodjanak, tevékenykedjenek a szabadban.

· A mentális-értelmi fejlődés terén a gyerekek legyenek képesek

· érzékszerveik útján (látás, hallás, tapintás, szaglás és ízlelés) az őket körülvevő valóságot tapasztalati síkon megismerni, az így szerzett ismeretek között az egyszerű összefüggéseket az óvónő irányításával észrevenni,

· kialakult észlelési képességeiket valamint a finommotoros képességeket összerendezetten használni (keresztcsatornák),

· az egyszerű gondolkodási műveletek alkalmazására,

· a tapasztalat útján szerzett ismeretek emlékezetben tartására,

· ismereteik alapján életkoruknak, egyéni fejlettségüknek megfelelő feladatok irányított, majd önálló megoldására,

· gondolataik érzéseik kifejezésére.

· Érdeklődéssel, aktívan törekedjenek környezetük megismerésére, alkotóképességük kibontakoztatására.

· A közösségi, szociális fejlődésük eredményeképpen az óvodai nevelés

· tegye vonzóvá az óvodai közösséget,

· segítse elő, hogy kialakuljanak a derűs, nyugodt, tevékeny óvodai élethez szükséges szokások,

· járuljon hozzá az érzelmekre épülő kapcsolatteremtő képesség igényének kialakulásához (barátkozás, figyelmesség, segítőkészség, együttérzés stb.)

· alapozza meg a feladattudat, feladattartás, az önállóság és a szociálisan elfogadható önérvényesítés képességét.

A feladatok mindhárom területen történő megvalósulása biztosítja azt, hogy az óvodáskor végére mind testileg, mind szellemileg ép gyermek megfeleljen az iskolai alkalmasság igényének. Az óvodai nevelés tartalma ennél tágabb, a gyermek teljes személyiségét fejleszti, melynek az iskolai alkalmasság csak részét képezi. Az óvodai nevelés az iskolai tanuláshoz szükséges képességek megalapozásában, kialakításában nyújt segítséget.

AZ ÓVODA NEVELÉS RENDSZERE

Az óvodai nevelés feladatai szerteágazó, egymásra épülő és egymással összefüggő, komplex módon érvényesülő tevékenységek, melyek átszövik az óvodai nevelés teljes rendszerét. 

Az óvodai nevelés rendszerében megvalósuló feladatok biztosítják az óvodai nevelés céljának kiteljesedését. 

Az óvodai nevelés alapvető feladatai:

· az egészséges életmódra nevelés, 

· az érzelmi nevelés, társas kapcsolatok

· anyanyelvi nevelés, értelmi fejlesztés

Az óvodai nevelés tevékenységrendszere:

· játék, a játékba integrált tanulás,

· mese, vers, dramatikus játék,

· ének, énekes játékok, zenehallgatás,

· rajz-mintázás, kézimunka,

· mozgás, mozgásos játékok, 

· környezet tevékeny megszerettetése, megismerése,

· munka jellegű tevékenységek.

· szlovák nemzetiségi nyelv ápolása, átörökítése

Az óvodai nevelésünk kiemelt feladata a hagyományőrzés, népszokások, népi kultúra ápolása.

Ünnepek, megemlékezések rendje, a hagyományok ápolása:

· Szüret

· Advent

· Mikulás

· Karácsony

· Farsang

· Húsvét

· Május elseje

· Anyák napja

· Gyermek nap, 

· Évzáró

Egyéb ünnepek:

· Víz világnapja

· Madarak és fák napja

· Tavaszi határkerülés

· Gergely-vagy Balázs-járás

AZ ÓVODA SZERVEZETI RENDJE

Az intézmény részben önálló intézményként működő jogi személy. 

Az intézmény fenntartási és működési költségeit a naptári évekre összeállított és a fenntartók által jóváhagyott költségvetésben irányozza elő.

A fenntartónak kell gondoskodnia az alapfeladatok ellátásához szükséges pénzeszközökről.

Az intézmény szervezeti egységei, felépítése:

Az óvodai intézmény szervezeti felépítésénél és a jogkörök meghatározásánál legfontosabb alapelv, hogy az intézmény feladatait zavartalanul és zökkenőmentesen láthassa el a követelményeknek megfelelően, kimagasló színvonalon.

Az óvodai csoportok szervezésének szabályai:

 A Köznevelési törvény rendelkezésének értelmében, az óvodai csoportban az átlaglétszám 20 fő, a maximális létszám 25 fő. 

Óvodai csoportok száma: 
1 óvodai csoport

Óvodapedagógus: 

2 fő 

Ebből óvodavezető:

1 fő

Konyhai dolgozó

1 fő

Az intézmény szervezeti felépítését, vezetői szintjeit a magas színvonalú tartalmi munkavégzés, a racionális és gazdaságos működtetés, valamint a helyi adottságok, körülmények és igények érdekében határoztuk meg. 

A KÖZNEVELÉSI INTÉZMÉNY VEZETÉSE

Az óvodavezető, óvoda felelős vezetője az, aki munkáját a magasabb jogszabályok, a fenntartó, valamint az óvoda belső szabályzatai által előírtak szerint végzi. Megbízatása az óvoda Alapító okiratában megfogalmazott módon és időtartamra történik.

Felelős:

· az intézmény szakszerű és törvényes működéséért, 

· az ésszerű és takarékos gazdálkodásért, 

· gyakorolja a munkáltatói jogokat az óvoda dolgozói felett

· dönt az intézmény működésével kapcsolatban minden olyan ügyben, amelyet jogszabály vagy kollektív szerződés nem utal más hatáskörébe.

A dolgozók foglalkoztatására, élet-és munkakörülményeire vonatkozó kérdések tekintetében jogkörét jogszabályban előírt egyeztetési kötelezettség megtartásával gyakorolja.

Az intézmény vezetője képviseli az intézményt. Jogkörét esetenként az ügyek meghatározott körében az intézmény más alkalmazottjára átruházhatja. 

Feladata: 

· a nevelőtestület vezetése,

· a nevelő-oktató munka irányítása és ellenőrzése,

· a nevelőtestület jogkörébe tartozó döntések előkészítése, végrehajtásuk szakszerű megszervezése és ellenőrzése,

· a rendelkezésre álló költségvetés alapján a nevelési-oktatási intézmény működéséhez szükséges személyi és tárgyi feltételek biztosítása,

· a munkavállalói érdekképviseleti szervekkel és a Szülői Szervezettel történő együttműködés.

Az óvodavezető közvetlen munkatársai munkájukat munkaköri leírásuk, valamint az intézményvezető közvetlen irányítása mellett végzik.

Vezető-helyettesi megbízást az intézmény határozatlan időre alkalmazott pedagógusa kaphat, a megbízás a vezető hosszabb távollétének idejére szólhat.

A nem pedagógus közalkalmazottak munkarendjét a Munka Törvénykönyve és a Közalkalmazotti Törvény rendelkezéseivel összhangban az intézményvezető állapítja meg az intézmény zavartalan működése érdekében. 

A technikai dolgozók 5 napnál hosszabb hiányzása esetén (táppénz) ideiglenes technikai kisegítő alkalmazása lehetséges. Más esetben a helyettesítést a munka belső átszervezésével kell megoldani. Ennek eldöntése az óvodavezető feladta.

Az óvoda nevelőtestülete

A nevelőtestület a nevelési-oktatási intézmény pedagógusainak közössége, nevelési és oktatási kérdésekben az intézmény legfontosabb tanácskozó és határozathozó szerve.

A nevelőtestület tagja a nevelési-oktatási intézmény valamennyi óvodapedagógus-munkakört betöltő alkalmazottja, valamint a nevelő oktató munkát közvetlenül segítő felsőfokú végzettségű alkalmazottja.

Az óvoda nevelőtestülete a nevelési és oktatási kérdésekben, a nevelési-oktatási intézmény működésével kapcsolatos ügyekben, valamint a törvényben és más jogszabályokban meghatározott kérdésekben meghatározott döntési, egyébként pedig véleményező és javaslattevő jogkörrel rendelkezik. 

A nevelőtestület döntési jogkörébe tartozik:

· pedagógiai program módosításának elfogadása,

· SZMSZ és módosításának elfogadása,

· az óvoda munkatervének elkészítése,

· az óvoda munkáját átfogó elemzések, értékelések, beszámolók elfogadása,

· a nevelőtestület képviseletében eljáró pedagógus kiválasztása,

· a házirend elfogadása,

A nevelőtestület véleményt nyilváníthat vagy javaslatot tehet:

· a nevelési-oktatási intézmény működésével kapcsolatos valamennyi kérdésben.

· Ki kell kérni a nevelőtestület véleményét a csoport elosztás, az egyes pedagógusok külön megbízásainak elosztása során, valamint az óvodavezető, óvodavezető helyettes, a megbízás visszavonása előtt.

A nevelőtestület és a pedagógiai munkát segítők közötti kapcsolattartás az óvodai munka egészét, valamint az óvoda valamennyi alkalmazottját érintő ügyekben az évente egy alkalommal összehívott, a munkavállalók részvételével tartott alkalmazotti értekezleten valósul meg.

Az óvoda nevelőtestülete az óvodai élet egészére kiterjedő konzultatív, véleményező és javaslattevő joggal rendelkező testület. Az óvoda nevelőtestülete havonta tart megbeszélést az aktuális feladatokról. 

Szülői Szervezet

A szülők az óvodában jogaik és kötelességeik teljesítésének értelmében Szülői Szervezetet hozhatnak létre.

A szülői szervezet működéséről saját maga dönt.

A szülők képviselőjével az óvodavezető tart kapcsolatot.

A szülők és az óvodapedagógusok között a nevelési feladatok összehangolására lehetőség nyílik az alábbi esetekben:

                        - nyílt napokon, 

                        - nyilvános ünnepélyeken,

                        - fogadóórákon,

                        - családlátogatásokon,

                        - szülői értekezleteken,

                        - faliújságra kifüggesztett információkon keresztül 

                        - a gyermekvédelmi intézkedéseken keresztül,

                        - az óvodai rendezvények közös szervezése során 

Feladata:  

· hogy segítse az intézményes és családi nevelés összhangját,

· biztosítsa a szülők részvételét a nevelésben,

· tájékoztassa a szülőket a köznevelési intézmény nevelési célkitűzéseiről,

· figyelemmel kíséri a gyermeki jogok érvényesülését, 

· tájékoztatást kérhet és véleményt nyilváníthat a pedagógiai munka eredményességéről 

· közvetítse az intézmény felé a szülők véleményét, javaslatát,

· a szülői kezdeményezések megszervezése. 

A Szülői Szervezet döntési jogkörébe tartozik:

· működési rendjének, munkaprogramjának összeállítása,

· a képviseletében eljáró személyek megválasztása,

· a rendelkezésre álló pénzeszközből az óvodának nyújtandó anyagi támogatás mértékének, felhasználási módjának megállapítása.

A Szülői Szervezet véleményezési jogot gyakorol:

· a munkaterv: ezen belül a tanév rendjének meghatározásánál,

· az SZMSZ-nak a szülőket is érintő rendelkezéseiben 

· házirend kialakításában, összeállításában. 

· az óvoda és a család kapcsolatáttartási rendjének kialakításában,

· a szülők tájékoztatási formáinak meghatározásában,

· a szülőket anyagilag is érintő ügyekben,

· a szülői értekezletek napirendjének meghatározásában.

A szülők tájékoztatási formái:

A szülők jogos igénye, hogy a gyermekek előmeneteléről és az óvodában tanúsított viselkedéséről rendszeres tájékoztatást és visszajelzést kapjon. Ezért az óvodai nevelés során előre meghatározott, az általános munkaidőn túli időpontokban szülői értekezleteket és fogadóórákat tart.

Szülői értekezletek: 
A szülők a tanév rendjéről, feladatairól a szeptemberi szülői értekezleten kapnak tájékoztatást gyermekük óvónőjétől illetve az óvodavezetőtől. A leendő óvodások szüleit a beiratkozás során tájékoztatja a vezető óvónő a zavartalan óvodakezdés érdekében a beszoktatásról, a Házirendről . 
A tanév során 2 szülői értekezletet tartunk, illetve szükség esetén rendkívüli szülői értekezlet hívható össze.

Fogadóóra: 
Az óvoda csoportvezető pedagógusa minden páratlan hónapban egyszer, a kötelező óraszámán túl, szülői fogadóórát tart, kivéve azokat a hónapokat, amikor szülői értekezlet van. 
Amennyiben a szülő fogadóórán kívüli időpontban is találkozni szeretne gyermeke pedagógusával, telefonon vagy írásban időpontot kell egyeztetnie az érintett pedagógussal.
NEMZETISÉGI SZAKMAI MUNKAKÖZÖSSÉG

Az óvoda pedagógusai az óvoda pedagógiai tevékenységének egy-egy területéhez kapcsolódva szakmai munkaközösségekben tevékenykedhetnek. 
A nemzetiségi szakmai munkaközösség, módszertani kérdésekben segítséget adhat az óvodában folyó nevelő és oktató munka tervezéséhez, szervezéséhez, értékeléséhez és ellenőrzéséhez, mivel óvodánk szlovák nemzetiségi.

Óvodánkban 5 főt nem éri el az óvodapedagógusok létszáma, így külön szakmai munkaközösség nem működik.

ÓVODAI ÉRTEKEZLETEK RENDJE

Értekezletek szervezési formái:

· nevelőtestületi értekezletek

· munkatársi értekezletek

· szülői értekezletek

Az értekezletek helyét és időpontját az éves munkatervben a felelősök megjelölésével kell meghatározni.
A PEDAGÓGIAI MUNKA BELSŐ ELLENŐRZÉSÉNEK RENDJE

A pedagógiai ellenőrzés célja: 
· A meglévő állapotok, folyamatok követelményekhez, normákhoz való viszonyítása

· Ténymegállapítás az ellenőrzés időpontjában lévő állapotról, folyamatról.

· A célokat és a folyamatokat gátló tényezők feltárása, javaslat annak kiküszöbölésére, a felelősség megállapítására.
· Az ellenőrzéshez közös pedagógiai elveket, közös attitűdöket és követelményrendszert dolgozunk ki.
A pedagógiai ellenőrzés feladata:

· Az óvodapedagógiai munka belső ellenőrzésének megszervezése a nevelési programban meghatározott célok megvalósítása érdekében, figyelemmel arra, hogy ne sértse a pedagógusok szakmai, módszertani szabadságát. 
· A belső ellenőrzés az intézmény minden lényeges mozzanatát átszövi. 
· A vezetői feladatok szerves részét alkotja, a vezetői munka egyik legfontosabb feladata.
· A végzett nevelőmunka ellenőrzése

· Az írott dokumentumok, követelmények, normák összehasonlítása, megfeleltetése a valódi működéssel,
· Visszacsatolás a valóság, a gyakorlat és az elképzelt célok összevetése érdekében közvetlen, illetve közvetett tapasztalatszerzés formájában.
Dokumentumok:

· Éves ellenőrzési terv

· Feljegyzések az ellenőrzésről

Felelős: Óvodavezető
Ellenőrzési szabályok:
· ellenőrzés előtt legalább 7 nappal egyeztetni kell az ellenőrzés formáját, módszerét, időpontját, időtartamát,

· kivételes esetben vezetői ellenőrzés bejelentés nélkül is történhet,

· az ellenőrzés megállapításainak megbeszélése az ellenőrzésben érintettel,

· a minősítés, a sikerkritérium, a megvalósulásra vonatkozzon,

· a gyakorlati munka ellenőrzése során elsődleges szempont az önálló munka tiszteletben tartása, a módszertani szabadság biztosítása, a pozitívumok megerősítése, az elfogadott elvek számonkérése.
Az ellenőrzés tartalma:

· a gyermek fejlettsége (egyéni fejlődési naplóban rögzítve) annak ellenőrzése, hogy a gyermek önmagához képest mennyit fejlődött az adott időszak alatt.

· az óvodai csoport szokás és szabályrendszere – csoport játékának, a társas kapcsolatok alakulásának, és a gyermekek viselkedés kultúrájának ellenőrzése.

· az óvodapedagógusok gyakorlati munkája – a végzett munka értékeinek, a megújulási képesség és innovációs fejlesztés ellenőrzése.

· a teljesítményértékelés szempontjainak való megfelelés, célértékeknek való megfelelés.
AZ INTÉZMÉNY MUNKARENDJE

Az óvodai intézmény dolgozói közalkalmazottak. Foglakoztatásuk a 1992 évi XXXIII. számú közalkalmazottak jogállásáról szóló törvény alapján és a Munka törvénykönyve figyelembe vételével történik. 

A pedagógus alapvető feladata a rábízott gyermekek nevelése, oktatása, óvodában a gyermekek Óvodai nevelés országos alapprogramja szerinti nevelése.

A pedagógusok munkarendje:

Az óvodában a gyermekekkel az óvoda nyitvatartási ideje alatt óvodapedagógus foglalkozik.
A pedagógus a munkából való rendkívüli távolmaradását, annak okát lehetőleg előző nap, de legkésőbb az adott munkanapon reggel 7-ig köteles jelenteni az óvoda vezetőjének. 
A hiányzó pedagógus köteles hiányzásának kezdetekor a Csoportnapló vonatkozó részeit a helyettes pedagógusnak átadni, hogy a gyermekek előrehaladását a helyettesítő biztosítani tudja.

A pedagógusok számára –kötelező óraszámon felüli- a nevelő-oktató munkával összefüggő rendszeres vagy esetenkénti feladatokra a megbízást az óvodavezető adja.

A pedagógus saját intézményeiének gyermekeivel nyitva tartási idő alatt magánfoglalkozást nem tarthat külön anyagi jutatásért.
Az óvodapedagógusok munkaideje heti 40 óra. Az óvodai csoportban töltött kötelező óraszáma a Köznevelési törvény alapján 32 óra.

A munkavégzés teljesítése, munkaköri kötelezettségek

A munkavégzés teljesítése az óvoda vezetője által kijelölt munkahelyen, az ott érvényben lévő szabályok és a munkaszerződésben vagy a kinevezési okmányban leírtak szerint történik.

A munkavállaló köteles a munkakörébe tartozó munkát képességei kifejtésével, a tőle elvárható szakértelemmel és pontossággal végezni, a hivatali titkot megtartani. Nem közölhet illetéktelen személlyel olyan adatot, amely a munkaköre betöltésével összefüggésben jutott tudomására, és amelynek közlése a munkáltatóra, vagy más személyre hátrányos következményekkel járhat. 

A munkavállaló munkáját az arra vonatkozó szabályoknak és előírásoknak, a munkahelyi vezetője utasításainak, valamint a szakmai elvárásoknak megfelelően köteles végezni.

A munkaidő-nyilvántartás vezetésének szabályai

A dolgozók az erre rendszeresített űrlapon kötelesek napi munkaidő-nyilvántartásukat vezetni, ezt aláírásukkal hitelesíteni.

A NEVELÉSI ÉV RENDJE

A nevelési év általában szeptember 1-től a következő és augusztus 31-ig tart.

A szorgalmi idő szeptember 1-től május 31-ig tart.

Június 1-től augusztus 31-ig nyári életrend szerint működik az óvoda. 
A nevelési év rendjét, programjait a nevelőtestület határozza meg a tanévnyitó értekezleten, amit Munkatervben rögzítenek.

A MŰKÖDÉS RENDJE

Az óvodai jogviszony létesítése és megszüntetése: 

Az óvodai elhelyezés felvétel vagy átvétel útján, jelentkezés alapján történik.
 Az óvodai beiratkozás idejét az a fenntartóval történő egyeztetés alapján az óvoda vezetője határozza meg.

A beiratkozásra jelentkező gyermekek adatait az „Óvodai felvételi előjegyzési napló”-ban kerül rögzítésre.

A felvételt nyert gyermek szülője, gondviselője határozatot kap a gyermek óvodai jogviszonyának létesítéséről. 
A felvételt nyert gyermekek nyilvántartását, hiányzásait az óvodapedagógusok vezetik a „Felvételi és mulasztási napló”-ban.

Az óvodai elhelyezés megszűnik:

· ha a gyermek iskolába megy, 
· ha a szülő másik óvodába viszi el gyermekét. 
Minden más esetben az érvényes törvényi rendelkezés alapján járunk el. 

Óvoda változtatáskor az óvodavezető értesítést és átigazolást készít a gyermeket átvevő intézménynek, melyben igazolja, hogy a vezetése alatt álló óvodából eltávozott a gyermek. Ettől a naptól kezdve a „Felvételi és mulasztási napló”-ból ki kell húzni a gyermeket, a megjegyzés rovatban röviden a távozás okát beírni.

Az átvevő intézmény „Értesítés beiratkozásról” nyomtatványon visszaigazol. 

Az iskolába menő gyermekeket „ Óvodai szakvélemény”- nyel látjuk el. 

A gyermekek fogadása (nyitva tartás),

Az óvoda hétfőtől péntekig tartó ötnapos munkarenddel, egész éven át, folyamatosan működik. 
Nyitva tartás: reggel 7 órától délután 1/2 5 óráig. 
A fenti időponttól való eltérést az óvodavezető engedélyezheti szülői igények, és a fenntartó jóváhagyása alapján.

Az óvoda üzemeltetése a jegyző által meghatározott nyári és téli zárva tartás alatt szünetel. 
A nyári zárva tartás időpontjáról legkésőbb február 15-ig, a téli zárva tartás időpontjáról legkésőbb szeptember 15-ig a szülőket tájékoztatjuk. 
A nyári zárva tartás idején történik az óvoda szükség szerinti felújítása, karbantartása, valamint a nagytakarítás. 
A közalkalmazottak legalább 15 nap egybefüggő szabadságának kiadásáról is gondoskodni kell.

Az óvoda részleges szüneteltetésére az óvodavezető javaslatára a fenntartó adhat engedélyt indokolt esetben (pl. tavaszi szünet, továbbképzés stb.). 
A 20/2012. évi EMMI rendelet alapján az óvoda vezetője egy nevelési évben 5 nap nevelés nélküli munkanapot rendelhet el a fenntartó jóváhagyásával.  Erről a szülőket 7 nappal korábban értesíteni kell.
Az óvodavezető benntartózkodási és helyettesítési rendje: 

Az óvoda teljes nyitva tartási ideje alatt a vezető óvónőnek, vagy óvónőnek az óvodában kell tartózkodnia. 
Az óvodavezető távolléte esetén az azonnali döntést igénylő ügyekben a csoportban dolgozó óvodapedagógus jogosult dönteni.

Az óvoda berendezéseit, felszereléseit, eszközeit az óvoda épületéből elvinni csak az óvodavezető engedélyével, átvételi elismervény ellenében lehet.

Az óvoda helyiségeit – elsősorban a hivatalos nyitvatartási időn túl és a nevelés nélküli napokon– külső igénylőknek külön megállapodás alapján át lehet engedni, ha ez az óvodai foglalkozásokat, rendezvényeket nem zavarja. 
Az óvoda helyiségeit használó külső igénybe vevők, az óvoda épületén belül csak a megállapodás szerinti időben és helyiségekben tartózkodhatnak a fenntartó által meghatározott feltételek szerint.  (bérleti díj).

Az intézmény ügyiratkezelése


Az intézményben az ügyiratok kezelése iktatásban történik.

Az ügyiratkezelést az Iratkezelési Szabályzatban foglalt előírások alapján kell végezni

A kiadmányozás rendje: Az intézményben a kiadmányozás rendjét az óvodavezető szabályozza. A kiadmányozás rendjének szabályait az Iratkezelési Szabályzat tartalmazza.
Bélyegzők használata, kezelése:
· Valamennyi cégszerű aláírásnál cégbélyegzőt kell használni. 
· A bélyegzőkkel ellátott, cégszerűen aláírt iratok tartalma érvényes kötelezettségvállalást, jogszerzést, jogról való lemondást jelent. 

· Az intézményben cégbélyegző használatára a z óvodavezető jogosult.
· Az intézményben használatos valamennyi bélyegzőről, annak lenyomatáról nyilvántartást kell vezetni.

· A nyilvántartásnak tartalmaznia kell, hogy a bélyegzőt ki és mikor vette használatba, melyet az átvevő személy a nyilvántartásban aláírásával igazol.

· A nyilvántartás vezetéséért, a bélyegzők beszerzéséért, cseréjéért, évenkénti leltározásáért az óvodavezető felel, aki személyesen felelős a bélyegzők megőrzéséért.

A NEMDOHÁNYZÓK VÉDELMÉNEK RENDJE

Az intézmény, az óvodakonyha területén teljes dohányzási tilalom van érvényben. 
Az óvodában dohányzóhely nem jelölhető ki. 
A dohányzási tilalmat jelző felirat elhelyezése az óvoda bejáratánál jól látható helyen kötelező az alábbi kiegészítéssel

Dohányozni az óvoda egész területén - az udvaron is- tilos!

AZ ÓVODAI NEVELÉS KAPCSOLATRENDSZERE

A Szülői Szervezet 

Az óvodában a szülők jogainak érvényesítése, illetve kötelességeik teljesítése érdekében szülői szervezet, Szülői munkaközösség működik.

Az Szülői Szervezet a szülők köréből a következő tisztségviselőket választhatja:

· elnök
· pénztáros,

Szülői Szervezet, mint szülői képviselőtestület kérdéseiket, véleményeiket, javaslataikat a választott elnök segítségével juttathatja el az óvoda vezetőségéhez, illetve a nevelőtestülethez.

Az óvodai Szülői Szervezet legmagasabb szintű döntéshozó szerve az óvodai szülői értekezlet. 

A Szülői Szervezet elnöke közvetlenül az óvodavezetővel tart kapcsolatot. 

Az óvodai szülői értekezlet akkor határozatképes, ha azon az érdekelteknek több mint ötven százaléka jelen van. Döntéseit nyílt szavazással, egyszerű szótöbbséggel hozza. 

A Szülői Szervezet vezetőségét, és a delegált tagokat az óvodavezetőnek tanévenként legalább 1 alkalommal össze kell hívnia, és ezen, tájékoztatást kell adnia az óvoda terveiről, feladatairól, tevékenységéről.

A Szülői Szervezet az alábbi döntési, véleményezési, egyetértési jogok illetik meg:

· kialakítja saját működési rendjét,

· az óvodai munkatervhez igazodva elkészíti saját munkatervét, erről feljegyzést készít,

· képviseli a szülőket és a gyermekeket a Köznevelési törvényben megfogalmazott jogaik érvényesítésében,

· véleményezi az óvoda nevelési programját, házirendjét, munkatervét, valamint a Szervezeti és Működési Szabályzat azon pontjait, amelyek a szülőkkel, illetve a gyermekekkel kapcsolatosak,

· véleményt nyilváníthat, javaslattal élhet a szülőkkel és az óvodásokkal kapcsolatos valamennyi kérdésben, 

Az óvodai kirándulások alkalmával a Szülői Szervezet tagjait fel lehet kérni a gyermekcsoport kíséretére. A szülők és a kísérő óvodai dolgozók egyformán felelősek a gyermekek testi épségéért.
Az óvoda és a család

Az óvoda és a család közötti korrekt partneri viszony kialakítása nélkül a gyermekek nevelése nem lehet eredményes. 

Kapcsolattartás formái:

· családlátogatás

· beszoktatás

· napi kapcsolattartás

· szülői értekezletek

· nyílt napok

· közös rendezvények

· ünnepek

· fogadó óra
Az óvoda és az iskola

Az óvoda és az iskola kapcsolatának célja a gyermekek kudarc nélküli iskolakezdése.

Kapcsolattartás formái: 

· Tapasztalatcserék az iskolai életmódra történő felkészítés terén

· Közös rendezvények. 
· A leendő első osztályosok meglátogatják az iskolát. 
· Az óvónők kapcsolatot tartanak az első osztályos nevelővel.

· Tanév elején szülői értekezlet az iskola igazgatója valamint a leendő elsős nevelő részvételével az óvodában, illetve tanév végén az iskolában. 
· Iskolába csalogató rendezvények (Balázs vagy Gergely járás stb.).

Gyermekjóléti Szolgálat
A kapcsolattartás célja: a hátrányos a halmozottan hátrányos, veszélyeztetett gyermekek és családok megsegítése, a gyermekvédelmi feladatok hatékonyabb megvalósítása a folyamatos kapcsolattartás és együttműködés keretében. A jelzőrendszer működtetése. 
Kapcsolattartás formái: 

· Az óvoda vezetője és gyermekvédelmi felelőse folyamatos kapcsolatot tart a Gyermekjóléti Szolgálat vezetőjével. 
· A gyermekvédelmi felelős az óvodát képviselheti gyermekvédelmi ügyekben. 
· Az óvodapedagógus, ha a gyermeknél bántalmazást, vagy deviáns viselkedést észlel, jelzi a gyermekvédelmi felelősnek.
· Esetmegbeszélések a gyermekek jogainak érdekében.

Az óvodavezető kapcsolatot tart:

· fenntartó képviselőjével,

· gyermekorvos, védőnő, fogorvossal,

· hitoktatóval

· pedagógiai szakmai szolgáltatóval

· nevelési tanácsadóval
· közművelődési intézményekkel
GYERMEKEK TÁVOLMARADÁSÁNAK, MULASZTÁSÁNAK IGAZOLÁSÁRA VONATKOZÓ RENDELKEZÉSEK

· Ha a szülő a gyermekét bármely ok miatt nem kívánja óvodába hozni, legalább egy munkanappal megelőzően írásban tájékoztatni kell az óvodapedagógust. 

· Ha a gyermek távolmaradása előre nem látható, azt a távolmaradás napján lehetőleg 9 óráig be kell jelenteni. 
· A két hetet meghaladó huzamosabb távollétet az óvodavezetővel kell egyeztetni.

· Ha a gyermek betegség miatt hiányzik, csak orvosi igazolással hozható ismét óvodába.
· Egyéb esetekben szülői igazolja a gyermek hiányzását. 

· Az 50 órát meghaladó igazolatlan hiányzást az óvoda vezetője jelenti a település jegyzőjének. 
TÉRÍTÉSI DÍJ BEFIZETÉSÉRE ÉS VISSZAFIZETÉSÉRE VONATKOZÓ RENDELKEZÉSEK

Az étkezési térítési díj befizetése minden hónap 10-11. napján történik. Ettől eltérő időpontokat a szülővel előre tudatni kell. 

A befizetés időpontját és összegét előző napon a szülővel közölni kell, illetve a hirdetőtáblán is ki kell függeszteni. Hiányzás esetén a étkezés lemondható minden nap 9 óráig telefonon. A lemondás a következő naptól érvényes, és a következő havi befizetéskor írható jóvá. Teljes hét lemondása a megelőző hét péntekén lehetséges. Be nem jelentett hiányzás esetén a szülő a térítési díj visszafizetésére nem tarthat igényt.

RENDSZERES EGÉSZSÉGÜGYI FELÜGYELET ÉS ELLÁTÁS RENDJE

Az óvodába járó gyermekek intézményen belüli egészségügyi gondozását a fenntartó önkormányzat és a házi gyermekorvos közötti megállapodás alapján biztosítjuk. 

A házi gyermekorvos és a védőnő elvégzik a gyermekek vizsgálatát, szűrését.

Az óvodavezető feladatai az egészségügyi ellátás keretén belül:

· biztosítja az egészségügyi munka feltételeit,

· gondoskodik a szükséges óvónői felügyeletről

· szükség szerint a gyermekek vizsgálatokra történő előkészítéséről.
A fenntartó által biztosított feltételek mellett az óvodában évente egy alkalommal fogorvosi, szemészeti és általános orvosi szűrővizsgálat történik.

Ha egy gyermek betegségre gyanús, vagy beteg, nem lehet az óvodába bevinni. 
A napközben megbetegedett gyermeket el kell különíteni és le kell fektetni.

Szükség esetén azonnal orvoshoz kell vinni, gondoskodni kell a szülők értesítéséről.
INTÉZMÉNYI VÉDŐ- ÉS ÓVÓ ELŐÍRÁSOK

A gyermekek biztonságos és egészséges környezetben történő nevelése érdekében a szükséges feltételrendszer vizsgálata, a feltételek javítása állandó feladat.

Az óvodapedagógus feladata:

· a rábízott gyermekek részére az egészségük, testi épségük megőrzéséhez szükséges ismereteket átadja,
· az ismeretek elsajátításáról meggyőződjék,
· ha észleli, hogy a gyermek balesetet szenved, vagy ennek veszélye fennáll, a szükséges intézkedéseket megtegye,
· minden nevelési év kezdetén, valamint kirándulások előtt és egyéb esetekben szükség szerint minden óvodai csoportban –a gyermekek életkorának megfelelően – ismertetni kell az egészségük és testi épségük védelmére vonatkozó előírásokat, veszélyforrásokat és az elvárható magatartásformát.
· Az óvoda csak megfelelőségi jellel ellátott játékokat vásárolhat. A játékot használó óvodapedagógus köteles a játékon feltüntetett vagy ahhoz mellékelt figyelmeztetést, feliratot és használati utasítást gondosan áttanulmányozni és a játékszert annak megfelelően alkalmazni.
· Ha a gyermeket baleset éri, a vele foglalkozó óvodapedagógus kötelessége az elsősegélynyújtás. Ha a balesetet vagy a veszélyforrást dajka észleli, köteles azonnal intézkedni, a veszélyforrásra pedig az óvodavezető figyelmét haladéktalanul felhívni

· A gyermekbalesettel kapcsolatos nyilvántartási és jelentési kötelezettség teljesítését az óvodavezető végzi.

· A 8 napon túl gyógyuló sérüléssel járó baleseteket ki kell vizsgálni és elektronikusan jelezni a minisztérium felé. A kinyomtatott jegyzőkönyv egy példányát át kell adni a szülőnek, egy példányát az intézmény őrzi meg, egy példánya a fenntartóé
RENDKÍVÜLI ESEMÉNY, BOMBARIADÓ ESETÉN SZÜKSÉGES TEENDŐK

Az óvoda minden alkalmazottja köteles az általa észlelt rendkívüli eseményt az óvodavezetőnek, távolléte esetén a csoportvezető óvónőnek jelenteni. 
Az óvodavezető dönt a szükséges intézkedésekről és a fenntartó értesítéséről.

Az épület kiürítése a Tűzriadó terv szerint történik.

Az épület kiürítésének időtartamáról, a gyermekek elhelyezéséről az intézkedést a szakhatóság információja alapján az óvodavezető, akadályoztatása esetén az intézkedéssel megbízott személy dönt.

A bombariadóról és a hozott intézkedésekről az óvodavezető rendkívüli jelentésben értesíti a fenntartót.
TÁJÉKOZTATÁS AZ ÓVODA ALAPDOKUMENTUMAIRÓL

Az óvodavezetői irodában kell elhelyezni az óvodavezető által hitelesített másolati példányban az 

· óvoda Helyi Pedagógiai Programját,

· Szervezeti és Működési Szabályzatát

· Házirendjét

A szülők ezt elkérhetik az óvónőktől.

Az óvoda hirdetőtábláján közölni kell a dokumentumok elhelyezését, valamint a tájékoztatás módját.

Az óvodai beíratások előtt, és a beíratással kapcsolatos tudnivalókról a szülők tájékoztatására az óvodavezető intézkedése szerint szervezett formában kerül sor (plakátok kifüggesztése a községekben és az óvodában).
Az óvodai beiratkozás időpontját a fenntartó határozata alapján az óvodavezető hirdeti ki. 
BELÉPÉS, BENNTARTÓZKODÁS RENDJE AZOK RÉSZÉRE, AKIK NEM ÁLLNAK JOGVISZONYBAN AZ ÓVODÁVAL

A gyermekeket kísérő szülő, hozzátartozó kivételével, az óvodával jogviszonyban nem álló személyek, az óvodavezetőhöz jelentik be, hogy milyen ügyben jelennek meg az óvodában.
Az óvodavezető engedélye nélkül nem léphet be az óvoda épületébe az, aki nem áll jogviszonyban az óvodával. 
Az óvodakonyha épületében idegenek csak vezetői engedéllyel tartózkodhatnak.
A fenntartói, szakértői, szaktanácsadói és egyéb hivatalos látogatás az óvodavezetővel történt egyeztetés szerint történik.

Az óvodai csoportok és foglalkozások látogatását más személyek részére az óvodavezető engedélyezheti.
AZ INTÉZMÉNY LÉTESÍTMÉNYÉNEK, ÉS HELYISÉGEINEK HASZNÁLATI RENDJE

Az óvoda épületét címtáblával kell ellátni.

Az épületet fel kell lobogózni. A zászlót félévente cserélni kell. Az épületen szakadt, rojtos zászló nem lehet.

Nemzeti ünnepek alkalmával a nemzeti zászlót és az európai zászlót együttesen kell kitűzni.
· március 15.

·  augusztus 20.

·  október 23.
Az óvoda minden dolgozója és óvodása felelős:

· a közösségi tulajdon védelméért, állagának megőrzéséért,

· az óvoda rendjének, tisztaságának megőrzéséért,

· az energiafelhasználással való takarékoskodásért

· a tűz-és balesetvédelmi, valamint a munkavédelmi szabályok betartásáért.

Az óvoda dolgozóinak joga az óvoda valamennyi helyiségének és létesítményének a rendeltetésszerű használata. A használatkor a helyiség felelősének engedélye szükséges. 

Nem óvodai célra csak az óvodavezető és a fenntartó engedélyével vehetők igénybe a helyiségek és létesítmények. 
Az egyes helyiségek, létesítmények berendezéseit, felszereléseit, eszközeit elvinni csak a helyiségfelelős engedélyével, átvételi elismervény ellenében szabad.

Az óvoda udvarát be kell keríteni és azon idegeneknek átjárni tilos!

Az udvaron homokozó, többfunkciójú mászóka, fedett terület álljon rendelkezésre (lsd. Óvodai felszerelés és eszköznorma).

Az óvoda területén állatot tartani tilos, kivéve akvárium díszhalakkal, teknőssel.

Az óvoda egész területén, az udvaron is tilos a dohányzás.

Az óvodában mentőládát kell elhelyezni, amelynek állandó és hiánytalan felszereléséért az óvodavezető felel.

Vegyszereket, gyógyszereket, maró és gyúlékony anyagokat biztonságosan elzárva kell tárolni.

Az ételhulladékot az ételmegsemmisítőbe kell önteni.

A konyhát és az előkészítőt a HCCP előírásai szerint kell használni.

Ha az óvoda épülete, udvara vagy környéke ellen olyan egészségügyi kifogás merül fel, amelyet a vezető óvónő önállóan nem tud megoldani, a fenntartó szerv intézkedését kell kérnie.

AZ ÓVODA EGÉSZSÉGÜGYI FELADATAI

Az óvodavezető felelős az óvoda helyiségeinek, udvarának és felszerelési tárgyainak biztonságos, balesetmentes használatáért és tisztaságáért.

A fenntartó szerv biztosítja az épület megfelelő állagát a szükséges berendezéseket, a csoportszobák megfelelő fűtését, világítását.

Betegségre gyanús gyermekeket az óvodába beengedni nem szabad. A napközben megbetegedett gyermeket el kell különíteni, szükség esetén elsősegélyben kell részesíteni, állapotától függően orvoshoz kell vinni. A szülőket mielőbb értesíteni kell és a gyermek hazaviteléről gondoskodni kell.

Fertőző megbetegedés esetén, ha az orvos az óvoda teljes szüneteltetését rendeli el, a fenntartó szervnek és a szülőknek azonnal jelezni kell.

Az óvodából betegség esetén több napig távol lévő gyermeket csak orvosi igazolással lehet újból óvodába engedni.

Az óvoda valamennyi dolgozójának munka alkalmassági vizsgálatát megállapodás alapján a háziorvos látja el.

A gyermekeket minden nap szabad levegőre kell vinni. Rossz idő esetén is biztosítani kell a friss levegőn való tartózkodást.

Séták, kirándulások alkalmával gyermekcsoportonként legalább kettő felnőtt kíséretét kell biztosítani. Egész napos kirándulás esetén 10 gyermekhez 1 felnőtt kíséretét kell biztosítani. A kiránduláshoz a szülők írásbeli beleegyezése szükséges.

MUNKAKÖRÖK ÉS ALKALMAZÁSI FELTÉTELEK

A munkakörnek megfelelő végzettségek: 

· Óvodavezető

óvodapedagógus végzettség, pedagógus szakvizsga, 

szlovák nemzetiségi nyelvvizsga
· Dajka



8 általános, dajka OKJ szakmai vizsga

· Konyhai alkalmazott

8 általános, szakács képesítés
Alkalmazási feltételek:

· előírt iskolai végzettség

· büntetlen előélet
· munka-alkalmassági vizsgálat

Az óvodában foglalkoztatott vezetők, pedagógusok, a nevelő-és oktató munkát segítő alkalmazottak létszáma: 3 fő.

· 1 fő óvodavezető, 
munkakörét 5 évre szóló megbízással pályázat útján tölti be

· 1 fő csoportvezető óvodapedagógus határozatlan időre szóló kinevezéssel
· 1 fő főzőnő

Ezen személyek közalkalmazotti jogviszonnyal rendelkeznek, feladataikat a munkaköri leírások tartalmazzák.

NYILVÁNOSSÁGRA HOZATAL RENDJE

Az óvoda Szervezeti és Működési Szabályzata, Házirendje és Pedagógiai Programja a szülők számára megtekinthető az óvodavezetői irodában. Elkérhető az óvoda vezetőjétől.
A Házirend egy példányát az óvodába történő beiratkozáskor a szülőnek át kell adni, és az óvoda hirdetőtábláján ki kell függeszteni. 

A szülői értekezleten az óvoda működési dokumentumait a szülőkkel meg kell ismertetni.
ZÁRÓ RENDELKEZÉSEK

Az intézmény eredményes és hatékony működéséhez szükséges további rendelkezéseket önálló szabályzatok tartalmazzák. 

Ezek a szabályzatok az intézmény Szervezeti és Működési Szabályzatának mellékletei.
· Helyi Pedagógiai Program 

· Intézmény Minőségirányítási Programja

· Házirend

· Alapító Okirat

· Munkaköri leírások
A mellékletben nem található szabályozók –mint vezető óvónői utasítások- jelen SzMSz változtatása nélkül is módosíthatók, amennyiben jogszabályi előírások,  az intézmény felelős vezetőjének megítélése ezt szükségessé teszi.

A Szervezeti és Működési Szabályzat módosítása csak a nevelőtestület elfogadásával, a Szülői Szervezet egyetértésével, fenntartói egyetértésével, és az óvodavezető jóváhagyásával lehetséges.

Legitimációs eljárás

Szülői Szervezet véleményezésre jogosult nyilatkozattétele: 

A Szülői Szervezet képviseletében a Répáshutai Szlovák Nemzetiségi Óvoda Szervezeti és Működési Szabályzatának elfogadásához a dokumentumot megismertem, a jogszabályban meghatározott kérdésekben a véleményezési jogot korlátozás nélkül, a jogszabályban meghatározott határidő biztosításával gyakoroltam.
 A dokumentummal kapcsolatban sem ellenvetést, sem különvéleményt nem fogalmaztam meg.

Répáshuta, 2013. március 28.


……………………………………








Szülői Szervezet képviselője

Répáshuta Önkormányzata egyetértésre jogosult nyilatkozattétele:
Répáshuta Szlovák Nemzetiségi Óvoda Szervezeti és Működési Szabályzatának elfogadásához magasabb jogszabályban meghatározottak alapján Répáshuta Község Önkormányzat, mint fenntartó, és működtető egyetértési jogát korlátozás nélkül, a jogszabályban meghatározott határidő biztosításával gyakoroltam.  
A dokumentum jóváhagyásához egyetértésemet adtam, ellenvetést nem fogalmaztam meg.

Répáshuta, 2013. március 29. 


…………………………………………










Mátrai Károly






P.h. 



polgármester

A nevelőtestület elfogadási határozata:

A Répáshuta Szlovák Nemzetiségi Óvoda nevelőtestülete át nem ruházható jogkörében a Szervezeti és Működési Szabályzatot 2013. március 28. napján tartott határozatképes ülésén 100 %-os igenlő szavazattal elfogadta. 
Az elfogadás tényét a nevelőtestület tagjai a csatolt jegyzőkönyvben hitelesítő aláírásukkal tanúsítják. 

Répáshuta, 2013. március 28.


………………………………………..









nevelőtestület képviseletében 

A Szervezeti és Működési Szabályzat jóváhagyása: 
A Répáshuta Szlovák Nemzetiségi Óvoda Szervezeti és Működési Szabályzatát a legitimációs eljárás alapján át nem ruházható jogkörömnél fogva 2013. március 29. napján jóváhagyom.

A Szervezeti és Működési Szabályzat nyilvános.

A Szervezeti és Működési Szabályzat hatálya:



2013. április 01. napjától módosításig, illetve visszavonásig

Répáshuta, 2013. március 29. 



…………………………………..










Fürediné Fridel Éva






P.h.


       óvodavezető 
Észrevétel, módosító indítvány nem volt. 
A polgármester az előterjesztésben foglaltakat változtatás nélkül szavazásra bocsátja. 

Az előterjesztésről 5 képviselő szavazott, és 5 igen szavazattal a következő határozatot hozta: 

Répáshuta Község Képviselő-testületének

10/2013.(III.29.) önkormányzati határozata
Tárgy: A Répáshutai Szlovák Nemzetiségi Óvoda SZMSZ-ének jóváhagyása
Répáshuta Községi Önkormányzat Képviselő-testülete úgy határorozott, hogy a Répáshutai Szlovák Nemzetiségi Óvoda Szervezeti és Működési Szabályzatát változtatás nélkül az ismertetett tartalommal jóváhagyja.

Határidő: 2013. április 1.
Felelős: polgármester, óvodavezető

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
jegyző

